114 P. MATKOVIĆ, 
tova u trgovačkom poslu Iztok i Egipat. U Jakinu obavljaše ob- 
činsku službu kvestora, a papa Eugen IV, koj ga osobito ljubljaše, 
odasla ga u njekom poslu k caru Sigismundu. Nad svimi drugimi 
poslovi zanimahu Ciraka osobito starine, kojih radi proputova od 
1426 godine Italiju, Istru, Dalmaciju, Epir, Grčku, Arhipelag i 
Egipat. U tih zemljah sakupljaše stare novce, rukopise, izpisivaše 
nadpise i prerisavaše stare spomenike. Od njega potiče obsežni opis 
partenona i drugih starina u Ateni i dr. Ciriacus napisa god. 1444 
u svojih putovanjih izvještaj ili Ifinerarium, * posveti ga pomenu- 
tomu svojemu zaštitniku, papi Eugeniju IV. Putopis nije napisan u 
formi dnevnika. niti je u geografijskom pogledu važan: više naliči 
dugomu pismu, pisanu papi Eugenu, napisan je neuredno i često 
imenuje predmete, što je na putu vidio, bez da pominje putovanje 
i godinu. Mi se stežemo ovdje na ocjenu samo pomenutoga puto- 
pisa, na koliko u naše područje spada; ostala pako starinarska 
djela prelazimo, jer nespadaju u naš predmet; u najnovije vrieme, 
na koliko se tiču nadpisa ocienjena i uvažena su od Momsena 
(corpus inscr. latin. vol. III, p. 93, 129, 271). U putopisu, odnosno 
pismu na pomenutoga papu iztiče (p. 3.) svrhu svojih putovanja, 
osobito ,antiquarum rerum monumenta undique terris diffusa vesti- 
gare, et ea quae memoratu digna visa sunt, litteris mandare“. Dalje 
(p. 4, 49) nabraja sva svoja putovanja, iz kojih se razabire, da je 
i zemljami balkanskoga poluotoka putovao, ponajviše duž mora, te 
da nije daleko u zemlju zalazio. U Ciriakovom putopisu za našu 
svrhu najznatnije je III. i IV. pismo (epistola), koje ćemo pobliže 
ogledati. U drugom pismu (Ep. IL) ,ad Georgium Begnum Jader- 
ditum, de itinere ex _Corcyra ad Dalmatiae promontorium“, pripo- 
vieda vrlo kratko o putovanju od Korčule do dalmatinske glavine 
(Glossa ili Linguetta), kamo su četvrti dan prispjeli: ,Priedjel“, 
opaža putnik, ,na žitu je vrlo siromašan, a na vinu preobilan“. 
Pošto su tu dva dana boravili, krenu dalje, bijaše bo im dugočasno, 
jer nevidjaše van stiene i divlje priedjele. U trećem pismu (p. 58) 
pripovieda o putovanju ,ex Jadera usque ad Acarnaniam“. Pod 
———— 
! Kyriaci Aneomitani Itinerarium nunc primum in lucem erutum ex 
bibl. bar. Ph Stoss, editionem locupletavit Laur. Mehus, Florentiae 1742. 
—— J. Beckmann: Litteratur der iilteren Reisebesehreibungen I, 615. — 
Studj bibliografici e biografici sulla storia della geografia in Italia. Roma 
1875, p 52. Tozzetievo djelo (Relazione d'aleuni viaggi fatti in diverse 
parti della Toscana, Firenze 1768), gdje su nekoja Ciriakova pisma o ne- 
kojih njegovih putovanjih, nije nam žalibog bilo pristupno. 
